
[bookmark: _Hlk191988098]“Navro‘z sadolari” milliy cholg‘ular ko‘p ovozli
ansambl va orkestrlarining xalqaro musiqa festivali
Nizomi
I. Umumiy qoidalar
1. [bookmark: _Hlk191980972]Ushbu Nizom “Navro‘z sadolari” milliy cholg‘ular ko‘p ovozli ansambl
va orkestrlarining xalqaro musiqa festival (keyingi o‘rinlarda – Festival)ini tashkil etish va o‘tkazish tartibini belgilaydi.
2. Mazkur Nizomda quyidagi tushunchalardan foydalaniladi:
Tashkilotchi – O‘zbekiston Respublikasi Madaniyat vazirligi, O‘zbekiston davlat konservatoriyasi, O‘zbekiston davlat filarmoniyasining “So‘g‘diyona” xalq cholg‘ulari kamer orkestri, Yoshlar ishlari agentligi hisoblanadi.
Ishchi guruh – “Navro‘z sadolari” milliy cholg‘ular ko‘p ovozli ansambl va orkestrlarining xalqaro musiqa festivalini tashkil etish va o‘tkazishni muvofiqlashtiruvchi organ.
3. Festival quyidagilarni nazarda tutgan holda o‘tkaziladi:
Oʻzbekiston Respublikasi har bir hududida milliy cholgʻularida koʻp ovozli ijrochilikni yanada rivojlantirish;
yosh ijrochilarni izlab topish, ularni qo‘llab-quvvatlash, ulardagi ijrochilik mahoratlarini oshirish hamda rag‘batlantirish;
Markaziy Osiyo davlatlari o‘rtasidagi madaniy aloqalarni yanada yuksaltirish va ular o‘rtasidagi do‘stlik, hamjihatlik rishtalarini mustahkamlash;
yoshlarda Vatanga muhabbat va yurtga sadoqat ruhini shakllantirish hamda ularni vatanparvarlik ruhida kamol topishlariga ko‘maklashish;
yosh ijodkorlar tomonidan barkamol asarlar yaratishni qo‘llab-quvvatlash hamda milliy cholgʻular ansambli va orkestrlarining ijodiy faoliyatini yana ham jadallashtirish, ularning repertuarlarini bundanda boyitish.
II. Festivalni o‘tkazish tartibi
4. Festival har yili bir yosh toifasida bir marotaba o‘tkaziladi.
Unda 3 yoshdan 23 yoshgacha bo‘lgan sozandalardan tuzilgan jamoalar ishtirok etadilar. Toq yillari (2025-yil va hk.) 3 yoshdan 15 yoshgacha bo‘lgan ishtirokchilar, juft yillari (2026-yil va hk.) 16 yoshdan 23 yoshgacha bo‘lgan ishtirokchilar qatnashadilar.
5. Festival doirasida quyidagi tadbirlar o‘tkaziladi:
Festivalning tantanali ochilishi marosimi;
Mahalliy va xorijdan taklif etilgan mutaxassislarning taqdimotlari, davra suhbatlari va mahorat darslari;
ilmiy-amaliy konferensiya;
milliy cholg‘ular ko‘p ovozli ansambl va orkestrlari uchun tanlov;
konsert dasturlari;
Festivalning tantanali yopilishi va taqdirlash marosimi.
6. Milliy cholg‘ular ko‘p ovozli ansambl va orkestrlari uchun Tanlov uch bosiqichda o‘tkaziladi:
birinchi bosqich – arizalar berish;
ikkinchi bosqich – hududiy saralash;
uchinchi bosqich – final.
7. Birinchi bosqichda Ishchi guruh tomonidan kelib tushgan arizalar ko‘rib chiqiladi hamda ishtirokchilar ro‘yxati shakklantiriladi.
Ikkinchi bosqichda sohaning yetuk mutaxassislari tomonidan hududlarda ishtirokchilar saralab olinadi va final bosqichiga tavsiya etiladi.
Uchinchi bosqichda Hakamlar hay’ati tomonidan g‘oliblar aniqlanadi va taqdirlanadi.
8. Festival o‘tkazish muddatlari O‘zbekiston Respbulikasi Madaniyat vazirligining rasmiy sayti, ijtimoiy tarmoqlardagi rasmiy sahifalari, shuningdek, ommaviy axborot vositalari orqali e’lon qilinadi.
III. Festivalda ishtirok etish tartibi
9. Mazkur Festivalda 3 yoshdan 23 yoshgacha bo‘lgan O‘zbekiston Respublikasi rezidentlari va norezidentlar, shuningdek, chet el fuqarolari ishtirok etishi mumkin.
10. Voyaga yetmagan shaxlarning mazkur Festivalda ishtirok etishi bilan bog‘liq barcha harakatlari ularning o‘z ota-onalari, (ularning o‘rnini bosuvchi shaxslar) farzandlikka oluvchilari, homiylari roziligi asosida amalga oshiriladi hamda ular uchun mas’ul hisoblanadi.
11. Festivalda ishtirok etish istagini bildirgan qatnashchilar ariza berish sanasi belgilandan muddatlarda elektron ariza bilan Ishchi guruhga murojaat etishlari lozim.
12. Ishtirokchilar elektron ariza bilan birga quyidagi hujjat va qo‘shimcha ma’lumotlarni taqdim etishlari lozim:
- Jamoa rahbarining F.I.Sh., shaxsni tasdiqlovchi hujjatning elektron nusxasi (Fuqarolik pasporti, O‘zbekiston fuqarosining ID-kartasi, Tug‘ilganlik haqida guvohnoma), telefon raqami, STIR va JShShIR raqamlari;
- Ijro dasturi (yakkanavozlarning ismi sharifi bilan);
- Ansambl va orkestr a’zolarining ro‘yxati (F.I.Sh., tugʻilgan vaqti, cholgʻu nomi), ularning shaxsini tasdiqlovchi hujjati nusxasi;
- jamoaning sahna kiyimida tushilgan 21 x 29 o‘lcham va 15 Mb. hajmdan oshmagan JPEG formatdagi fotosurati.
13. Barcha hujjatlar elektron shaklda Ishchi guruh tomonidan e’lon qilingan elektron manzil yoki Telegram ilovasi orqali belgilangan raqamga yuborilishi lozim.
14. Festivalda respublika va chet davlatlardagi oliy ta’lim muassasalari, o‘rta ta’lim dargohlari, musiqa va san’at maktablari jamoalari ishtirok etishlari mumkin.
15. Har yilgi majburiy ijro dasturi Ishchi guruh tomonidan shakllantiriladi va tasdiqlanadi.
16. Ishtirokchi ansambl tarkibi 7 kishi (rahbar bilan birga)dan, orkestr tarkibi 25 kishi (rahbar bilan birga)dan oshmasligi lozim.
17. Ishtirokchi ansambl va orkestr tarkibida o‘qituvchi hamda jo‘rnavoz pedagoglar bo‘lishi taqiqlanadi.
IV. Hakamlar hay’ati tarkibi va ularning vakolatlari
18. “Navro‘z sadolari” milliy cholg‘ular ko‘p ovozli ansambl
va orkestrlarining xalqaro musiqa festivalning Hakamlar hay’ati (keyingi o‘rinlarda – Hakamlar hay’ati) tarkibi Ishchi guruh tomonidan 7 kishidan iborat tarkibda shakllantiriladi.
19. Hakamlar hay’ati orasidan Hakamlar hay’ati raisi va kotib saylanadi.
20. Hakamlar hay’ati tarkibiga madaniyat va san’at sohasining taniqli ijodkorlari, dirijyor, kompozitor va bastakorlar, taniqli cholg‘u ijrochilari va sohaning yetuk mutaxassislari kiritiladi.
21. Hakamlar hay’ati Festival ishtirokchilarining chiqishlarini baholaydi hamda g‘oliblarni aniqlaydi.
22. Hakamlar hay’ati mustaqil organ hisoblanadi va uning faoliyatiga aralashishga yo‘l qo‘yilmaydi.
23. Hakamlar hay’atining qarori qat’iy hisobladi.
24. Hakamlar hay’ati qarori kotib tomonidan bayonlashtiriladi.
V. G‘oliblarni aniqlash va taqdirlash
25. G‘oliblarni Hakamlar hay’atining qaroriga muvofiq aniqlanadi.
26. Festival g‘oliblari quyidagi nominatsiyalar bo‘yicha aniqlanadi:
– Maktabgacha ta’lim muassasasining eng yaxshi ko‘p ovozli ansambli;
– Bolalar musiqa va sanʼat maktabining eng yaxshi ko‘p ovozli ansambli;
– Bolalar musiqa va sanʼat maktabining eng yaxshi orkestri;
– Ixtisoslashtirilgan sanʼat (musiqa) maktab hamda maktab-internatining eng yaxshi ko‘p ovozli ansambli;
– Ixtisoslashtirilgan sanʼat (musiqa) maktab hamda maktab-internatining eng yaxshi orkestri;
– Oliy ta’lim muassasasining eng yaxshi koʻp ovozli ansambli
– Oliy ta’lim muassasasining eng yaxshi orkestri.
27. Har bir nominatsiya bo‘yicha Festival g‘oliblari quyidagi tartibda taqdirlanadi:
Gran-pri – Festival kubogi, diplom va 10 000 000 so‘m pul mukofoti;
birinchi o‘rin – birinchi darajali diplom, statuetka, 6 000 000 so‘m pul mukofoti;
ikkinchi o‘rin – ikkinchi darajali diplom, statuetka, 4 000 000 so‘m pul mukofoti;
uchinchi o‘rin – uchinchi darajali diplom, statuetka, 3 000 000 so‘m pul mukofoti.
28. Hakamlar hay’ati qaroriga muvofiq munosib nomzod topilmaganda
Gran-pri berilmasligi mumkin, shuningdek, qaysidir nominatsiyada muayyan o‘ringa loyiq jamoa topilmasa, yoki ishtirokchi jamoalar soni yetarli bo‘lmasa, ushbu nominatsiya tegishli o‘rin boshqa nominatsiyaga o‘tkazilishi mumkin. O‘rin olmagan jamoalar ishtirokchi diplomi bilan taqdirlanadilar
29. Festival ishtirokchilari quyidagi nominatsiyalar bo‘yicha taqdirlanadi:
“Umid” nominatsiyasi – o‘zini sahnada yakkanavoz sifatida yuqori darajadagi ijro mahoratini namoyish etgan 4 nafar sozandaga maxsus diplom, 2 000 000 so‘m pul mukofoti;
“San’at yo‘lidagi fidoiyligi uchun” nominatsiyasi – ko‘p yillar davomida sohada faoliyat olib borib, musiqa san’ati rivojiga salmoqli hissa qo‘shgan 4 nafar jamoa rahbarlariga maxsus diplom, 2 000 000 so‘m pul mukofoti.
30. Hakamlar hay’atining qaroriga asosan Festivalni tashkil etishda homiylik xayriyalarini amalga oshirgan yuridik va jismoniy shaxslarning maxsus mukofotlari berilishi mumkin.
VI. Festivalni moliyalashtirish
31. Festivalda ishtirok etish istagini bildirgan:
xorijiy ishtirokchilarning O‘zbekistonga kelib-ketishi xarajatlari ishtirokchi hisobidan, festival vaqtida ovqatlanish va yashash xarajatlari Tashkilotchi hisobidan;
[bookmark: _Hlk191985351]mahalliy ishtirokchilarning transport xarajatlari ishtirokchi hisobidan, festival vaqtida ovqatlanish va yashash xarajatlari Tashkilotchi tomonidan qoplanadi.
32. Festival tashkil etish va o‘tkazish bilan bog‘liq sarf-xarajatlar O‘zbekiston Respublikasi Madaniyat vazirligiga ajratilgan budjet mablag‘lari hamda yuridik
va jismoniy shaxslarning homiylik xayriyalari hisobidan qoplanadi.

Xalq cholg‘ulari ko‘p ovozli ansambl va orkestrlarining “Navro‘z sadolari” nomli XII Xalqaro festivali yakuniy saralash bosqichlarini 
oʻtkazish boʻyicha hakamlar hay’ati 
TARKIBI

	T/r
	F.I.Sh
	Lavozimi

	1. 
	Sahiyev Abduvahob Jabborovich
	O‘zbekiston davlat konservatoriyasi dotsenti, Hakamlar hay’ati raisi

	2. 
	O Sok Shin
	Koreya Respublikasi koreys an’anaviy musiqasini saqlash milliy jamiyati Prezidenti, “Iksan” orkestri badiiy rahbari va bosh dirijyori.

	3. 
	Abdurahimova Firuza Ravshanovna
	O‘zbekiston Respublikasi san’at arbobi, O‘zbekiston davlat konservatoriyasi professori.

	4. 
	Mirpayazov Bahodir Alimovich
	O‘zbekiston davlat konservatoriyasi professori.

	5. 
	Nazarov Odiljon Fozilovich
	O‘zbekistonda xizmat ko‘rsatgan artist, O‘zbekiston davlat konservatoriyasi professori.

	6. 
	Akmaljanova Manzura Vasikjanovna
	O‘zbekiston davlat konservatoriyasi professori.

	7. 
	Mutalov Dilshod Azizovich
	O‘zbekiston davlat konservatoriyasi dotsenti v.b.


Izoh: Hakamlar hay’ati tarkibiga o‘zgartirish va qo‘shimchalar kiritilishi mumkin.

